पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 लॉकडाउन में चौबीस घंटे ड्यूटी करने वाले पुलिसकर्मियों को कोविड केयर सेंटर शुरू किया गया है। भोपाल की सातवीं बटालियन के पुलिस अस्पताल में पुलिस अधिकारी/कर्मचारियों को संक्रमण से बचाने के लिए इसे प्रारंभ किया गया है। पुलिस महानिदेशक (DGP) विवेक जौहरी ने रविवार को सेंटर का निरीक्षण किया। उन्होंने सेंटर में उपलब्ध व्यवस्थाओं पर संतोष जताया।
DGP जौहरी ने कहा, पुलिसकर्मियों, पुलिस परिवार के सदस्यों और बेड रिक्त होने पर जनसामान्य को भी केयर सेंटर में इलाज उपलब्ध कराया जाएगा। इस दौरान ADG SAF मिलिंद कानस्कर, ADG कल्याण विजय कटारिया, ADG भोपाल जोन ए.साईं मनोहर, क्प्ळ भोपाल इरशाद वली तथा सातवीं बटालियन के कमांडेंट तरुण नायक मौजूद रहे।
कमांडेंट नायक ने बताया कि इस सेंटर में 16 बेड आक्सीजन सपोर्ट सिस्टम के साथ उपलब्ध हैं। सभी आवश्यक चिकित्सा सुविधाएं, डाक्टर एवं नर्सिंग स्टाफ 24 घंटे उपलब्ध रहेगा। आवश्यक होने पर विशेषज्ञ चिकित्सकों की सेवाएं भी ली जाएंगी।
इससे पूर्व पांच अन्य जिलों के पुलिस अस्पतालों में सर्व सुविधा युक्त कोविड केयर सेंटर प्रारंभ किए गए हैं। इनमें इंदौर में 16 बेड, जबलपुर में 16 बेड, रतलाम में 15 बेड, मंदसौर में 12 बेड तथा गुना में 10 बेड के कोविड केयर सेंटर हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn